
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 659 

31 Αυγούστου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ16γ/06/513/Γ (1) 

Πλήρωση θέσεων και καθορισμός τρόπου πλήρωσης θέ¬ 
σεων τακτικού προσωπικού διαφόρων ειδικοτήτων της 

ΕΥΔΑΠ. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) του άρθρου 23 (παρ. 1 και 2) του ν. 2190/1994 (ΦΕΚ 
28/Α/3.3.1994). 

β) του άρθρου 1, παρ. 2 περ. ια του ν. 1735/87. 

γ) των άρθρων 2, 3,4,8,9,10,14,15,16,18 και 20 του 
Π.Δ. 194/1988 (ΦΕΚ 84/Α/88). 

δ) των άρθρων 3 και 4 του Π.Δ. 172/92 (ΦΕΚ 81 /Α/92). 

ε) του άρθρου 10 του Π.Δ. 410/1988 (ΦΕΚ 191 Α/ 
1988). 

στ) την ΠΥΣ αριθ. 211/1993 «Αναστολή των διορισμών 
και των προσλήψεων στο δημόσιο τομέα έως 30 Ιουνίου 
1994» (ΦΕΚ 219/Α/31.12.1993) και την ΠΥΣ αριθ. 236/ 
7.7.1994 (ΦΕΚ Α' 115/7.7.1994) άρθρο 4 «Έγκριση διο¬ 
ρισμών και προσλήψεων στο Δημόσιο Τομέα από 1 Αυγού¬ 
στου 1994 έως 31 Ιουλίου 1995». 

2. Την αριθ. 195/21.6.94 Πράξη του Υπουργικού Συμ¬ 
βουλίου, με την οποία εγκρίθηκε η κατ' εξαίρεση του μέ¬ 
τρου της αναστολής των προσλήψεων πλήρωση πεντακο- 
σίων πενήντα πέντε (555) θέσεων προσωπικού. 

3. Τις οικείες διατάξεις του Κανονισμού Προσωπικού 
Εταιρείας Υδρεύσεως και Αποχετεύσεως Πρωτευούσης 
(ΕΥΔΑΠ). 

4. Τις πιστώσεις που έχουν προβλεφθεί στον προϋπο¬ 
λογισμό της ΕΥΔΑΠ. 

5. Τις Υπηρεσιακές ανάγκες που επικαλείται η ΕΥΔΑΠ. 

6. Την αριθ. 123/1994 απόφαση του Πρωθυπουργού , 
για τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

1. Την πλήρωση κενών οργανικών θέσεων τακτικού 
προσωπικού της ΕΥΔΑΠ, για την κάλυψη υπηρεσιακών 
αναγκών με τη διαδικασία και τα αντικειμενικά κριτήρια 
του ν. 2190/94, ως ακολούθως: 

Α. Κατηγορία Πανεπιστημιακής Εκπαίδευσης (ΠΕ). 

1. Δέκα οκτώ (18) θέσεις Μηχανικών διαφόρων ειδικο¬ 


τήτων ως εξής: 

α. Οκτώ (8) Πολιτικών Μηχανικών 
β. Τριών (3) Ηλεκτρολόγων Μηχανικών ή Ηλεκτρολόγων 
Μηχανολόγων 

γ. Τεσσάρων (4) Μηχανολόγων Μηχανικών ή Ηλεκτρο¬ 
λόγων Μηχανολόγων, 
δ. Τριών (3) Χημικών Μηχανικών. 

2. Δύο (2) θέσεων Χημικών Πανεπιστημίου. 

3. Δεκατεσσάρων (14) θέσεων Διοικητικοοικονομικού 
προσωπικού Ανωτάτης Εκπαίδευσης. 

4. Τεσσάρων (4) θέσεων Αναλυτών Προγραμματιστών 
Ανωτάτης Εκπαίδευσης. 

5. Τριών (3) θέσεων ιατρών 
α) Δύο (2) Παθολόγων 

β) Μιας (1) Ορθοπεδικού 

Β. Κατηγορία Τεχνολογικής Εκπαίδευσης (ΤΕ) 

1. Έξι (6) θέσεις Τεχνικού Προσωπικού Ανώτερης Εκ¬ 
παίδευσης των εξής ειδικοτήτων: 

α. Δύο (2) Ηλεκτρολόγων 
β. Ενός (1) Ηλεκτρονικού 
γ. Τριών (3) Μηχανολόγων 

2. Ένδεκα (11) θέσεις Διοικητικοοικονομικού Προσωπι¬ 
κού Ανώτερης Εκπαίδευσης. 

3. Δύο (2) θέσεων Νοσοκόμων Ανώτερης Εκπαίδευ¬ 
σης. 

Γ. Κατηγορία Δευτεροβάθμιας Εκπαίδευσης (ΔΕ) 

1. Πενήντα πέντε (55) θέσεις Τεχνικού προσωπικού μέ¬ 
σης εκπαίδευσης των εξής ειδικοτήτων: 

α. Είκοσι τεσσάρων (24) Υδρονομέων 
β. Δύο (2) Εργοδηγών 

γ. Επτά (7) Ηλεκτροτεχνιτών Γ' και ΣΤ' τάξεως 

δ. Τεσσάρων (4) Ηλεκτρονικών 

ε. Ενός (1) Ηλεκτρολόγου 

στ. Τριών (3) Μηχανοτεχνιτών 

ζ. Δύο (2) Ηλεκτροτεχνικών 

η. Τριών (3) Τοπογράφων 

θ. Τριών (3) Υδραυλικών και 

ι. Έξι (6) Παρασκευαστών (Εργοδηγοί Χημικοί). 

2. Εκατόν τριάντα (130) θέσεις Διοικητικοοικονομικού 
προσωπικού Μέσης Εκπαίδευσης. 

3. Δέκα έξι (16) θέσεις δακτυλογράφων 

4. Πέντε (5) θέσεων χειριστών Ηλεκτρονικών Υπολογι¬ 
στών. 

5. Έξι (6) θέσεων Χειριστών Μηχανών Διάτρησης. 

Δ. Κατηγορία Υποχρεωτικής Εκπαίδευσης (ΥΕ) 

1. Τεσσαράκοντα (40) θέσεων Τεχνικού Προσωπικού 
Στοιχειώδους Εκπαίδευσης ως εξής: 

α. Είκοσι (20) Οδηγών για το Κέντρο Λυμάτων Ψυττά- 
λειας. 

β. Τεσσάρων (4) Μηχανοτεχνιτών 
γ. Τεσσάρων (4) Ηλεκτροτεχνιτών 
δ. Τριών (3) Οξυγονοκολλητών 
ε. Επτά (7) Ηλεκτροσυγκολλητών 
στ. Ενός (1) Μηχανικού Αυτοκινήτου 
ζ. Ενός Χεριστού Μηχανημάτων. 

2. Είκοσι (20) θέσεων Κλητήρων - Φυλάκων, ως εξής: 
α. Δέκα επτά (17) Φυλάκων 

β. Τριών (3) Κλητήρων 

3. Είκοσι (20) θέσεων Καθαριστριών - Καθαριστών ως 
εξής: 

α. Δέκα οκτώ (18) Καθαρίστριες 
β. Δύο (2) Καθαριστές 

4. Διακοσίων (200) θέσεων Εργατών οικοδόμων. 

Το Προσωπικό που διορίζεται στις ανωτέρω θέσεις της 
ΕΥΔΑΠ θα προσφέρει τις υπηρεσίες του σε οποιοδήποτε 
χώρο αρμοδιότητος της ΕΥΔΑΠ σύμφωνα με τις ανάγκες 
της. 

Για την πρόσληψη του ανωτέρω προσωπικού θα συ¬ 
γκροτηθούν επιτροπές με κοινή απόφαση του Υπουργού 
Προεδρίας της Κυβέρνησης και του αρμοδίου Υπουργού 
σύμφωνα με τα οριζόμενα στο δεύτερο εδάφιο της παρ. 1 
του άρθρου 23 του ν. 2190/94. 

II. Α) Πλήρωση θέσεων των κλάδων ΠΕ Μηχανικών, ΠΕ 
Πτυχιούχων Ανωτάτης Εκπαίδευσης θετικής κατεύθυν¬ 
σης ΤΕ Τεχνικού Προσωπικού Ανώτερης Εκπαίδευσης ΔΕ 
Τεχνικού Προσωπικού Μέσης Εκπαίδευσης ΠΕ Αναλυτών 
Προγραμματιστών Ανωτάτης Εκπαίδευσης, ΔΕ Χειριστών 
Ηλεκτρονικών Υπολογιστών, ΔΕ Χειριστών Μηχανών Διά¬ 
τρησης, ΠΕ Ιατρών, ΤΕ Νοσοκόμων. 

Η πλήρωση των προαναφερόμενων θέσεων θα γίνει με 
βάση τα κριτήρια και τη διαδικασία των παρ. 1 -7 και 9 του 
άρθρου 18 του ν. 2190/94 σύμφωνα με τα οριζόμενα στην 
παρ. 2 του άρθρου 23 του ίδιου νόμου. 

Η οικεία κατά περίπτωση επιτροπή: 
α) θα συγκεντρώσει τις αιτήσεις των υποψηφίων κατά 
κλάδο και ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, για όσους δεν πληρούν τις προϋποθέσεις. 

δ) θα κατατάξει τους υποψηφίους, κάθε κλάδου και ει¬ 
δικότητας, σε πίνακες προτεραιότητας με βάση τα κριτή¬ 
ρια του άρθρου 18 παρ. 6 του ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις 
των παρ. 7 και 9 του ίδιου άρθρου και των παρ. 3 και 17 του 
άρθρου 21 του ίδιου νόμου. 

ε) θα εγγράψει στους πίνακες αυτούς (κάθε κλάδου και 
ειδικότητας), με τη σειρά που προκύπτει από την εφαρ¬ 
μογή των ανωτέρω διατάξεων όλους τους υποψηφίους 
κάθε κλάδου και ειδικότητας, πλην βεβαίως αυτών που 
έχουν αποκλεισθεί επειδή δεν έχουν τα απαιτούμενα κατά 
το νόμο προσόντα. 

Από τον πίνακα προτεραιότητας κάθε κλάδου και ειδι¬ 
κότητας θα διορισθούν με τη σειρά που έχουν στον πίνακα 
όσοι αντιστοιχούν στον αριθμό των θέσεων του οικείου 


κλάδου και ειδικότητας, των οποίων η πλήρωση θα προκη¬ 
ρυχθεί όπως αυτές καθορίζονται στην παρ. 1 της παρούσας. 

Οι πίνακες αυτοί θα δοθούν στη δημοσιότητα με συνο¬ 
πτική αναφορά των στοιχείων, απ' όπου θα προκύπτει και 
θα αποδεικνύεται ότι τηρήθηκε ο νόμος. 

Β. Πλήρωση θέσεων κλάδων ΠΕ, ΤΕ και ΔΕ Διοικητικο- 
οικονομικού προσωπικού και ΔΕ Δακτυλογράφων. 

Για την πλήρωση των θέσεων αυτών προβλέπεται γρα¬ 
πτός διαγωνισμός, σύμφωνα με τις διατάξεις του άρθρου 
15 του ν. 2190/1994. 

Ως γνωστό η διεξαγωγή του διαγωνισμού προϋποθέτει την 
πλήρη λειτουργία του ΑΣΕΠ. Επειδή όμως η πλήρης λει¬ 
τουργία του ΑΣΕΠ δεν έχει ολοκληρωθεί και για να αποφευ¬ 
χθεί οιαδήποτε αυθαίρετη επιλογή, η πλήρωση των θέσεων 
αυτών θα γίνει σύμφωνα με όσα προαναφέρθηκαν στην πε¬ 
ρίπτωση Α' (στοιχεία α, β, γ, δ και ε της παρούσας). 

Ειδικά για τον κλάδο ΔΕ Δακτυλογράφων για τον οποίο 
απαιτείται ως πρόσθετο προσόν και η άριστη γνώση δα¬ 
κτυλογραφίας, αυτή αποτελεί, σύμφωνα με την παρ. 3 του 
άρθρου 1 του ν. 2190/1994, απαιραίτητη προϋπόθεση 
διορισμού. 

Συνεπώς, η εφαρμογή των κριτηρίων του άρθρου 18 και 
ο καθορισμός με βάση αυτά, της σειράς προτεραιότητας 
θα γίνει μετά την εξέταση των υποψηφίων στη δακτυλο¬ 
γράφηση κειμένου και μόνο για όσους κριθεί από την εξέ¬ 
ταση αυτή, ότι κατέχουν το προσόν της γνώσης της δακτυ¬ 
λογραφίας κατ’ εφαρμογήν των διατάξεων του κανονσι- 
μού της ΕΥΔΑΠ. 

Γ. Πλήρωση θέσεων κλάδου Τεχνικού Προσωπικού 
Στοιχειώδους Εκπαίδευσης, ΥΕ Εργατών οικοδόμων, ΥΕ 
Κλητήρων - Φυλάκων και ΥΕ Καθαριστριών, καθαριστών. 

Η πλήρωση των θέσεων αυτών θα γίνει σύμφωνα με όσα 
προαναφέρθηκαν στην περίπτωση Α' (στοιχεία α, β, γ, και 
ε) της παρούσας. 

Η κατάταξη όμως των υποψηφίων του κλάδου αυτού θα 
γίνει με βάση τα κριτήρια της παρ. 8 του άρθρου 18 του ν. 
2190/1994 και όπου συντρέχει περίπτωση θα ληφθούν 
υπόψη και οι διατάξεις των παρ. 9 και 11 του ίδιου άρθρου 
και των παρ. 3 και 17 του άρθρου 21 του ίδιου νόμου. 

Επισημαίνεται ότι, σύμφωνα με τη διάταξη της παρ. 3 
του άρθρου 1 του ν. 2190/1994, ισχύουν σε κάθε περί¬ 
πτωση οι προϋποθέσεις διορισμού ή πρόσληψης, οι 
οποίες προβλέπονται από τις εκάστοτε γενικές ή ειδικές 
διατάξεις και κανονισμούς. 

III. Συναφώς αναφέρεται ότι, οι πίνακες κατάταξης των 
υποψηφίων θα αποσταλούν στο ΑΣΕΠ κατ’ εφαρμογή των 
διατάξεων της παρ. 13 του άρθρου 18. Εναπόκειται δε στη 
διακριτική ευχέρεια του ΑΣΕΠ να ενεργήσει τον κατά το 
άρθρο 8 του ν. 2190/94 έλεγχο της τήρησης των σχετικών 
με τις προσλήψεις διατάξεων του Ν. 2190/94. 

Αιτήσεις που έχουν υποβληθεί σύμφωνα με την προηγη- 
θείσα από 4.8.1994 Προκήρυξη της ΕΥΔΑΠ είναι ισχυρές. 

Η απόφαση αυτή να κοινοποιηθεί με απόδειξη, στον 
Πρόεδρο και στα μέλη της οικείας επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Α. ΠΕΠΟΝΗΣ Κ. ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


